Tapasztalatunk szerint a 12 évnél idősebb gyerekek, kiskamaszok már nem igénylik a szervezett felügyeletet, inkább hasonló korú társaikkal szeretik eltölteni az időt. Erre a korra már kialakulnak az önellátásra való készségei. Tehát 12 éves kortól már akár egyedül is otthon hagyhatók, ha nem akarnak a szülőkkel tartani. Természetesen szoktunk vinni társasjátékot ilyen korú gyerekeknek is, ha előre tudjuk, hogy ők is részt fognak venni az esküvői partin. Lehetnek időszakok, mikor ők is szeretnének elvonulni rövid időre, kicsit kiszakadni a forgatagból. Ilyenkor jól jöhet egy izgalmas játék.